Melquiadito M. Allego, Jr.

Si Melquiadito M. Allego, Jr. (o Mel "Junne" Allego) usa ka tinamod ug de kalibreng magbabalak sa Binisayang Sinugboanon, ug ingon man sa Iningles. Nakatapos sa medisina sa Southwestern University sa Sugbo ug nagpraktis sa iyang propesyon sa Amerika diin didto nailhan siyang batid nga radiologist. Naminyo kang Maria Thelma ug may tulo ka anak.

Kaagi sa pagka magsusulat
Maisip nga naglatay sa iyang dugo ang pagka mahiligon sa arte sa panulat. Ang iyang Papa Doroteo Maambong, niya pa, nagtumpi ug nagdeklamar og mga balak sa iyang kamalig sa banika. Ang iyang magulang, si Tony M. Allego, usa usab ka magsusulat, magbabalak, dramaturgo, orador ug mag-aawit. Si Manang Etta niya (Dr. Emerlita Allego Malazarte) nga kanhi DECS Supervisor usa sab ka magsusulat.

Napukaw ang iyang kahimatngon sa kalibotan sa arte sa pamalak sa nag-edad og 7. Gibalak niya ang "Lumba" (gipraktis siya sa iyang mga ginikanan: Mama Miling ug Papa Dading) sa Grade 2 pa siya atol sa usa ka Commencement Ceremony.

Mga impluwensiya
Giisip niyang impluwensiya o idolo sa panulat sila si Junne Cañizares, Ricardo Baladjay, Laurean Unabia, Tiburcio Baguio, ug Francisco Candia, mga magsusulat nga pulos gibantog ug giyukboang magtatampo-magbubulig sa Bisaya Magasin; sa mga langyaw, sila si Charles Simic, Billy Collins, Stanley Kunitz, John Ashberry, Pablo Neruda, Williams Carlos Williams, E.E. Cumings, T.S. Eliot ug Walt Whitman.

Mga kahimoan sa panulat
Siyay nakaideya aron matibuok ang ALBICALARIVI Poetry Group, usa ka grupo sa mga magbabalak kansang tradisyon ug estilo nakabaton og dakong respeto sa kontemporaryong mga magbabalak ug bag-ong mga  sumusunod.

Sa dako niyang gugma sa panulat ug ingon man sa mga igsoon sa dagang, gitukod niya ang BATHALAD, Inc. nga sa kaulahian mikaylap ngadto sa Mindanao.

Makanunayon usab siyang mi-sponsor og mga tigi sa sinulatay aron pagdasig sa mga alagad sa dagang sa pagpadayon sa kawsa. Niya pa, "Imbes medical-surgical mission, ang iya sa mananambalak literary enrichment mission.

Unang Obra
Maoy panganay niyang obra ang "Tingpamulak Sa Nahanawng Kabatan-on" nga napatik sa Silaw sa gula Mayo 9, 1963.

Labing Pinanggang mga obra
 Ang Taknaan Sa Bungbong, Unang Ganti sa tigi sa Pamalak, LUDABI 1964
 Ang Dakbayan Inigtikyop Sa Kangitngit
 Alisngaw Ug Aligato
 Alimungaw Sa Agosto

Pinalabi ug dinayeg nga mga obra
 Ang Taknaan Sa Bungbong (Silaw, Abr. 23, 1964)
 Diin Ang Mga Adlaw Way Domingo (Silaw, Hul. 9, 1964)
 Ang Dakbayan Inigtikyop Sa Kangitngit (Silaw, Nob. 7, 1963)
 Balod Sa Lapyahan (Bisaya, Dis. 4, 1968)
 Alampoanan (Bis. Mar. 24, 1965)
 Pakig-indig (Bis. Mayo 1, 1968)
 Demonstrasyon (Bis. Mayo 13, 1970)
 Landong Ug Anino (Bis. Agosto 10, 1966)
 Honeymoon (Alimyon, Dis. 9, 1968)
 Unsaon Paghikalimot Kanimo? (Alimyon, Nob. 21, 1968)
 Alimungaw Sa Agosto (Alimyon, Ago. 26, 1963)
 Pagpugas (Alimyon, Ago. 21, 1967)
 Salamat Sa Pag-agak (Alimyon, Dis. 2, 1968)
 Ahedres (Bag-ong Suga, Abr. 1, 1965)
 Duha Ka Diyolin (Bag-ong Suga, Mayo 1, 1965; Bis., Ago. 8, 2007)
 Delusyon (Bag-ong Suga, Sept. 25, 1970)
 SEX (Bis., Peb. 17, 1971)
 Una Ako Magpahilayo (Bisaya, Hul. 3, 1974)
 Dinhi Ning Lasang Alyas Buhilaman (Bis., Sept. 14, 1977)
 Reinkarnasyon (Bis., Sept. 6, 1978)
 Upat Ka Pagpangluno Sa Panahon (Bis., Nob. 29, 1978)
 Daklit Ug Lumalabay Lang (Bis., Nob. 7, 1979)
 Duha Ka Vers Libre (Bis., Sept. 24, 1980)
 Pamalandong (Bis., Okt. 27, 1982)
 Tulo Ka Balak Gikan Sa Amerika: Ang Nangahisalaag (Bis., Ene. 28, 1987)
 Si Ricardo Sa Greyhound Bus Tadlas Sa Kasingkasing Sa Amerika (Bis., Sept. 9, 1987)
 Alisngaw Ug Aligato (Bis., Mayo 18, 1988)
 Ritwal (Bis., Ago. 24, 1988)
 Duha Ka Mananambalak (Bis., Nob. 23, 1988)
 Nadiparahan Panon Sa Langgam Sa Daplin Sa Highway Interstate (Bis., Abr. 5, 1989)
 3 Obra Maestra (Bisaya, Nob. 22, 1989)
 Teleponumero (Bis., Mar. 7, 1990)
 Deja Vu: Usa Ka Yugto Sa Kilumkilom Sa Baybayon Sa Batan-on Pa Kita (Bis., Sept. 12, 1990)
 Ballac Troika (Bis., Ene. 30, 1991)
 Sulagma: Pinulhoang Pundok Diwarte Dinhi Ug Didto (Bis., Okt. 21, 1992)
 Monologo #2 (Bis., Sept. 1, 1993)
 RX: Temistokles (Bis., Mar. 9, 1994)
 Alzheimer (Bis., Nob. 23, 1994)
 Mahalo Aloha Daklitpanaw Didto Sa Hawaii (Bis., Sept. 13, 1995)
 Allegro Moderato: Long Driving Padulong Ngadto Sa Disyembre 25 Hangtod Enero 1 (Bis., Dis. 27, 1995)
 Lima Ka Balak Gikan Sa Amerika: Nostalhiya (Bis., Mar 13, 1996)
 Diana Martinique: Tighimalad Mananagna Psychic Jackson Square French Quarters New Olreans: Septiyembre 3, 1995 (Bis., Ago. 28, 1996)
 Taliwanibersaryo I: Tibs (Bis., Hul. 2, 1997)
 Kon Mangatagak Na (Bis., Nob. 19, 1997)
 Usa Ka Piranhang Gabii Sa Manny International Arena Infiniti (Bis., Mar. 18, 1998)
 Magbabalaklaurel (Bis., Dis. 15, 1999)
 Hangtod Sa Sunod Nga Kamingaw (Bis., Peb. 12, 2003)
 Datgilab (Bis., Hul. 23, 2003)
 Mga Lapay/Kuwahaw Sa Lapyahan Sa Clearwater, Plorida (Bis., Sept. 24, 2005)
 KATARATA (Bis., Abr. 5, 2006)

Mga Pilipinong magbabalak
Mga Sugboanon
Mga magsusulat sa Ininggles
Mga magsusulat sa Sinugboanon
Mga magbabalak sa Sinugboanon